മാക്കിനാവ് നദി

മാക്കിനാവ് നദി അമേരിക്കൻ ഐക്യനാടുകളിലെ സംസ്ഥാനമായ ഇല്ലിനോയിയിലെ ഇല്ലിനോയി നദിയുടെ 130 മൈൽ നീളമുള്ള (210 കിലോമീറ്റർ)U.S. Geological Survey. National Hydrography Dataset high-resolution flowline data. The National Map , accessed May 13, 2011 ഒരു പോഷകനദിയാണ്. അതിന്റെ നീർത്തട പ്രദേശങ്ങൾ ഏകദേശം 1,136 ചതുരശ്ര മൈൽ (3,000 ചതുരശ്ര കിലോമീറ്റർ) ഭൂപ്രദേശം ഉൾക്കൊള്ളുന്നതു കൂടാതെ അമേരിക്കൻ ഐക്യനാടുകളിലെ ഏറ്റവും ഉൽപാദനക്ഷമതയുള്ള കാർഷിക ഭൂമികളും ഇതിൽ ഉൾപ്പെട്ടിരിക്കുന്നു. ഈ നദി സംസ്ഥാനത്തെ ഏറ്റവും ഉയർന്ന നിലവാരമുള്ള ചില അരുവികളെ പരിപാലിക്കുകയും 60-70 നാടൻ മത്സ്യയിനങ്ങൾക്കും 25-30 കടുക്കയിനങ്ങൾക്കും ആവാസവ്യവസ്ഥ ഒരുക്കുകയും ചെയ്യുന്നു. മാക്കിനാക് എന്നുകൂടി ഉച്ചരിക്കുന്ന ഇതിന്റെ പേര് "ആമ" എന്നർഥം വരുന്ന മികിനാക് എന്ന ഒജിബ്‌വെ പദത്തിൽനിന്നാണ്.

 വിവരണം 
മാക്കിനാവ് നദി ആരംഭിക്കുന്നത് ഇല്ലിനോയിയിലെ ഫോർഡ് കൗണ്ടിയിൽ സിബിലിക്ക് സമീപത്തുനിന്നാണ്. അതിന്റെ ഉത്ഭുവസ്ഥാനത്തുനിന്ന് മക്ലീൻ കൗണ്ടിയിലൂടെ പടിഞ്ഞാറേയ്ക്ക് ഒഴുകുന്ന ഇത് അവിടെ ബ്ലൂമിംഗ്ടൺ -നോർമൽ മെട്രോപൊളിറ്റൻ പ്രദേശത്തിന്റെയും വുഡ്ഫോർഡ് കൗണ്ടിയുടെയും ഭാഗങ്ങൾക്ക് ജലസേചനം നൽകുന്നു. പടിഞ്ഞാറൻ ദിശയിലേയ്ക്ക് തുടർന്നും ഒഴുകുന്ന നദി ടാസ്വെൽ കൗണ്ടിയിലൂടെ തെക്കുപടിഞ്ഞാറായി തുടരുകയും പെക്കിൻ നഗരത്തിന് തൊട്ടു തെക്കുവശത്തുകൂടി ഇല്ലിനോയി നദിയിലേക്ക് പതിക്കുകയു ചെയ്യുന്നു.

 അവലംബം